### 3.24. Μονάδες

Η εντολή Μονάδες εμφανίζει ένα διάλογο που δείχνει πληροφορίες για τις παρούσες μονάδες μέτρησης που χρησιμοποιούνται από το GIMP. Επιτρέπει επίσης τη δημιουργία νέων μονάδων που μπορούν να χρησιμοποιηθούν από το GIMP σε ποικίλες περιπτώσεις.

#### 3.24.1. Ενεργοποίηση της εντολής

Μπορείτε να προσπελάσετε αυτήν την εντολή από το κύριο μενού μέσα από Επεξεργασία → Μονάδες.

#### 3.24.2. Περιγραφή του παραθύρου διαλόγου «Επεξεργασία μονάδας»

Σχήμα 16.17. Το παράθυρο διαλόγου «Επεξεργασία μονάδας»

Ο κατάλογος παρουσιάζει τις μονάδες μέτρησης που έχουν οριστεί μέχρι σήμερα.

Περιγραφή της λίστας στοιχείων

- Αποθηκευμένο: Εάν αυτή η στήλη σημειωθεί, ένας ορισμός μονάδας θα αποθηκευτεί με την έξοδο του GIMP. Μερικές βασικές μονάδες διατηρούνται πάντοτε και δεν μπορούν να αποεπιλεγούν. Αυτές παρατίθενται στην κορυφή του καταλόγου.

- Όνομα: Η συμβολοσειρά που το GIMP χρησιμοποιεί για ταυτοποίηση της μονάδας στα αρχεία διαμόρφωσης του.

- Συντελεστής: Πόσες μονάδες κάνουν μια ίντσα.

- Ψηφία: Αυτό το πεδίο είναι μια υπόδειξη για αριθμητικά πεδία εισόδου. Καθορίζει πόσα δεκαδικά ψηφία πρέπει να δώσει το πεδίο εισόδου για να πάρετε περίπου την ίδια ακρίβεια με ένα πεδίο εισόδου μιας «ίντσας» με δύο δεκαδικά ψηφία.

- Σύμβολο: Το σύμβολο της μονάδας εάν υπάρχει (π.χ. " για ίντσες). Η συντόμευση της μονάδας χρησιμοποιείται εάν δεν υπάρχει σύμβολο.

- Συντόμευση: Η συντόμευση της μονάδας (π.χ. «cm» για εκατοστόμετρα).

#### 3.24.3. Ορισμός νέων μονάδων

Σχήμα 16.18. Ο διάλογος «Προσθήκη νέας μονάδας»

Προσθήκη της νέας μονάδας «wilbers»

Πατήστε στο πλήκτρο Νέο , ή στο πλήκτρο Διπλασιασμός για να ανοίξετε το παράθυρο διαλόγου που εμφανίζεται παραπάνω. Τα πεδία εισαγωγής στο παράθυρο διαλόγου περιγράφονται στην προηγούμενη ενότητα.

Εάν πατήσετε στο πλήκτρο Νέο , τα περισσότερα πεδία εισαγωγής είναι κενά. Εάν πατήσετε στο πλήκτρο Διπλασιασμός , οι τιμές που εμφανίζονται αρχικά στα πεδία εισαγωγής του παραθύρου διαλόγου είναι οι τιμές της μονάδας που έχετε επιλέξει αυτήν τη στιγμή στο παράθυρο διαλόγου Επεξεργαστήςμονάδων. Στη συνέχεια, μπορείτε να επεξεργαστείτε τις τιμές για να δημιουργήσετε τη νέα σας μονάδα.

3.23. Αρθρώματα |  | 4. Το μενού «Επιλογή»

Report a bug in GIMP Αναφορά σφάλματος τεκμηρίωσης