### 3.13. Θόλωση παράθεσης

#### 3.13.1. Επισκόπηση

Σχήμα 17.37. Παράδειγμα για το φίλτρο «Παραθέσιμο»

Αρχική εικόνα

Εφαρμόστηκε το φίλτρο

Η παραθέσιμη θόλωση εφαρμόζεται στην πραγματικότητα από ένα σενάριο Script-Fu που καλεί το πρόσθετο θόλωσης Gauss.

Αυτό το εργαλείο χρησιμοποιείται για να μαλακώσει τις ραφές πλακιδίων σε παρατιθέμενα παρασκήνια. Αυτό γίνεται με ανάμειξη και θόλωση του ορίου μεταξύ εικόνων που θα είναι δίπλα μεταξύ τους μετά την παράθεση.

| Υπόδειξη
Εάν θέλετε να επεξεργαστείτε μόνο τα περιγράμματα εικόνων, δεν μπορείτε να εφαρμόσετε το φίλτρο για τη συνολική εικόνα. Η λύση για να πάρετε το επιθυμητό αποτέλεσμα είναι η εξής: Διπλασιασμός στρώσης (Στρώση → Διπλασιασμός στρώσεων) και επιλογή του για επεξεργασία. Εφαρμογή φίλτρου «Θόλωση παράθεσης» με ακτίνα 20 εικονοστοιχείων σε αυτή τη στρώση. Επιλογή όλων (Ctrl+A) και μείωση επιλογής (Επιλογή → Συρρίκνωση) για δημιουργία περιγράμματος με το επιθυμητό πλάτος. Άμβλυνση περιγράμματος στην επιλογή με χρήση Επιλογή → Άμβλυνση. Διαγραφή επιλογής με Ctrl+K. Συγχώνευση στρώσεων με Στρώση → Συγχώνευση με την από κάτω.

| Σημείωση
Εάν η εικόνα βρίσκεται σε λειτουργία κλίμακας του γκρι ή σε λειτουργία ευρετηρίου, αυτή η καταχώρηση μενού είναι απενεργοποιημένη.

#### 3.13.2. Ενεργοποίηση του φίλτρου

Αυτό το φίλτρο βρίσκεται στο κύριο μενού μέσα από Φίλτρα → Θόλωση → Θόλωση παράθεσης….

#### 3.13.3. Επιλογές

Σχήμα 17.38. Επιλογές φίλτρου «Θόλωση παράθεσης»

Ακτίνα

  Όσο πιο μεγάλη η ακτίνα, τόσο πιο έντονη η θόλωση. Επιλέγοντας Οριζόντια και Κάθετα, μπορείτε να κάνετε τα οριζόντια και κάθετα περιθώρια παραθέσιμα.

Κάθετη θόλωση, Οριζόντια θόλωση

  Αυτές οι επιλογές είναι αυτονόητες.

Τύποι θόλωσης

  | Σημείωση
  Αυτή η ρύθμιση αγνοείται.

3.12. Θόλωση κίνησης εστίασης |  | 4. Φίλτρα βελτίωσης

Report a bug in GIMP Αναφορά σφάλματος τεκμηρίωσης